താലിബാന് പ്രതിനിധിയെ അനുവദിക്കണമെന്ന് പാകിസ്താന്അനുമതി നല്കാതെ അംഗരാജ്യങ്ങള് സാര്ക് ഉച്ചകോടി റദ്ദാക്കി ന്യൂയോര്ക്ക് : യുഎന് ജനറല് അസംബ്ലിയുടെ 76ാമത് സമ്മേളനത്തോട് അനുബന്ധിച്ച് നടത്താനിരുന്ന സൗത്ത് ഏഷ്യന് അസോസിയേഷന് ഫോര് റീജണല് കോര്പ്പറേഷന്സാര്ക് റദ്ദാക്കി. ദക്ഷിണ ഏഷ്യയിലെ വിദേശകാര്യ മന്ത്രിമാരുടെ യോഗത്തില് താലിബാന് പ്രതിനിധിയെ പങ്കെടുക്കാന് അനുവദിക്കണമെന്ന് പാകിസ്താന് ആവശ്യപ്പെട്ടിരുന്നു. മറ്റ് രാജ്യങ്ങള് ഇത് സമ്മതിക്കാതെ വന്നതോടെയാണ് യോഗം റദ്ദാക്കാന് തീരുമാനിച്ചത്. അംഗരാജ്യങ്ങളുടെ സമ്മതക്കുറവ് മൂലം യോഗം റദ്ദാക്കിയതായി നേപ്പാള് വിദേശകാര്യ മന്ത്രി അറിയിച്ചു. സാര്കിന്റെ അനൗദ്യോഗികമായ കൂടിക്കാഴ്ചയില് താലിബാന് പ്രതിനിധിയെ കൂടി പങ്കെടുപ്പിക്കണമെന്നായിരുന്നു പാകിസ്താന്റെ ആവശ്യം. അത് അഷറഫ് ഗാനി സര്ക്കാരിന്റെ പ്രതിനിധികള് ആയിരിക്കരുതെന്നും പാക് പ്രധാനമന്ത്രി ഇമ്രാന് ഖാന് അറിയിച്ചിരുന്നു. എന്നാല് ഈ ആവശ്യം അംഗരാജ്യങ്ങള് അംഗീകരിച്ചില്ല. സെപ്റ്റംബര് 25 നാണ് സാര്ക് ഉച്ചകോടി നടത്താനിരുന്നത്. യുഎസ് സൈനിക പിന്മാറ്റത്തിന് ശേഷം അഫ്ഗാനില് ഭീകരാക്രമണം നടത്തി അധികാരത്തിലേറിയ താലിബാനെ മിക്ക രാജ്യങ്ങളും ഇനിയും അംഗീകരിച്ചിട്ടില്ല. പാക് ചാരസംഘടനയുടെ സഹായത്തോടെയാണ് താലിബാന് രാജ്യത്ത് അധികാരം പിടിച്ചെടുത്തത് എന്നത് സംബന്ധിച്ചും തെളിവുകള് ലഭിച്ചിരുന്നു. ഭരണത്തിലൂടെ ആഗോളതലത്തില് ഭീകരത വളര്ത്താനുള്ള സാധ്യത നിലനില്ക്കുന്നതിനാലാണ് ലോകരാജ്യങ്ങള് താലിബാനെ എതിര്ക്കുന്നത്.